# Il-Ġurnal Uffiċjali C 66A/26 t

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 66A |
| | |
| Edizzjoni bil-Malti | Informazzjoni u Avviżi | Volum 6426 ta' Frar 2021 |

ISSN 1977-0987

Il-Ġurnal Uffiċjali

tal-Unjoni Ewropea

C 66A

Edizzjoni bil-Malti

Informazzjoni u Avviżi

Volum 6426 ta' Frar 2021

---

| Werrej | Paġna |
| --- | --- |
| | V   Avviżi |
| | PROĊEDURI AMMINISTRATTIVI |
| | Il-Kummissjoni Ewropea |
| 2021/C 66 A/01 | Id-Direttorat Ġenerali għaċ-Ċentru Konġunt tar-Riċerka (JRC) — Pubblikazzjoni ta’ post vakanti għall-kariga ta’ Direttur għad-Dekummissjonar Nukleari u l-Ġestjoni tal-Iskart (Grad AD 14) — (l-Artikolu 29(2) tar-Regolamenti tal-Persunal) — COM/2021/10400 | 1 |

Werrej

Paġna

V   Avviżi

PROĊEDURI AMMINISTRATTIVI

Il-Kummissjoni Ewropea

2021/C 66 A/01

Id-Direttorat Ġenerali għaċ-Ċentru Konġunt tar-Riċerka (JRC) — Pubblikazzjoni ta’ post vakanti għall-kariga ta’ Direttur għad-Dekummissjonar Nukleari u l-Ġestjoni tal-Iskart (Grad AD 14) — (l-Artikolu 29(2) tar-Regolamenti tal-Persunal) — COM/2021/10400

1

---

| MT | |
| --- | --- |

MT

---

V Avviżi

PROĊEDURI AMMINISTRATTIVI

Il-Kummissjoni Ewropea

| 26.2.2021 | MT | Il-Ġurnal Uffiċjali tal-Unjoni Ewropea | CA 66/1 |
| --- | --- | --- | --- |

26.2.2021

MT

Il-Ġurnal Uffiċjali tal-Unjoni Ewropea

CA 66/1

---

Id-Direttorat Ġenerali għaċ-Ċentru Konġunt tar-Riċerka (JRC)

Pubblikazzjoni ta’ post vakanti għall-kariga ta’ Direttur għad-Dekummissjonar Nukleari u l-Ġestjoni tal-Iskart (Grad AD 14)

(l-Artikolu 29(2) tar-Regolamenti tal-Persunal)

COM/2021/10400

(2021/C 66 A/01)

Min aħna

Bħala s-servizz tax-xjenza u l-għarfien tal-Kummissjoni Ewropea, il-missjoni taċ-Ċentru Konġunt tar-Riċerka (Joint Research Centre — JRC) hija li jappoġġa l-politiki tal-UE permezz ta’ evidenza indipendenti matul iċ-ċiklu kollu tal-politika. Il-JRC jinsab f’ħames Stati Membri (il-Belġju, il-Ġermanja, l-Italja, in-Netherlands u Spanja). Tista’ ssib aktar informazzjoni fuq: https://ec.europa.eu/jrc

Ir-riċerka nukleari hija l-pedament tal-attivitajiet tal-JRC sa mill-bidu tiegħu u xi wħud mill-istallazzjonijiet użati għar-riċerka qed jingħalqu u jeħtieġu d-dekummissjonar, filwaqt li jeħtieġ li titkompla l-ġestjoni tal-iskart għal stallazzjonijiet li għadhom qed jintużaw. Fi ħdan l-UE, saret enfasi dejjem akbar fuq id-dekummissjonar nukleari u l-ġestjoni tal-iskart u dan deher ċar bil-ħolqien ta’ Programm finanzjarju ddedikat taħt il-Qafas Finanzjarju Pluriennali 2021-2027.

X’qegħdin nipproponu

Il-pożizzjoni ta’ Direttur li jmexxi d-Direttorat il-ġdid inkarigat mill-implimentazzjoni tal-programm ta’ Dekummissjonar u l-Ġestjoni tal-Iskart Nukleari (Decommissioning and Nuclear Waste Management — D&WM) tal-JRC f’konformità mal-ħtiġijiet identifikati.

L-għan tad-Direttorat huwa li jew jittrasforma l-erba’ siti nukleari biex il-bini u/jew l-art ikunu jistgħu jerġgħu jintużaw għal finijiet mhux nukleari jew biex jesplora t-trasferiment tar-responsabbiltajiet meħtieġa ta’ dekummissjonar, ta’ fjuwil użat u ta’ ġestjoni ta’ skart radjuattiv lill-Istati Membri ospitanti f’każ ta’ ftehim reċiproku.

Element ċentrali tal-ħidma se jkun it-tisħiħ tad-djalogu mal-awtoritajiet regolatorji fl-Istati Membri ospitanti sabiex jinkisbu l-liċenzji u l-approvazzjonijiet meħtieġa biex jiżdiedu l-ħeffa u l-effiċjenza tad-dekummissjonar u tar-rimi tal-iskart.

Id-Direttur se jieħu f’idejh il-programm D&WM eżistenti bħala l-bażi għat-tfassil ta’ programm adattat D&WM, li jinkludi d-definizzjoni u l-ġestjoni tax-xogħol relatat imwettaq minn kuntratturi esterni.

Id-Direttur se jkun ibbażat f’Ispra (IT), fejn inizjalment se jkun iċ-ċentru ewlieni tal-attivitajiet, filwaqt li fir-rwol ta’ koordinazzjoni tiegħu/tagħha tal-programm D&WM tal-JRC jikkoopera wkoll mad-Diretturi tas-sit u l-unitajiet/is-setturi operazzjonali rispettivi fit-tliet siti l-oħra tal-JRC b’attivitajiet nukleari (Geel (BE), Petten (NL) u Karlsruhe (DE)).

Id-Direttur se jkun responsabbli għall-ġestjoni tar-riżorsi biex jintlaħqu l-għanijiet tiegħu, f’konformità mal-qafas ta’ ġestjoni tal-Kummissjoni u tad-DĠ (rekwiżiti legali, Standards ta’ Kontroll Intern, sistema ta’ Ġestjoni Integrata u l-Impenn tal-Ġestjoni tal-Poplu tal-JRC). Id-Direttur għandu jiżgura li r-riżorsi jintużaw bl-aktar mod effiċjenti, effettiv u ekonomiku u jiżgura li l-attivitajiet jitwettqu fir-rigward tal-obbligi legali rilevanti, l-istandards applikabbli tas-sikurezza u l-liċenzjar tal-pajjiżi ospitanti. Id-Direttur jiżgura wkoll evalwazzjoni u rappurtar effettivi tal-attivitajiet tiegħu (rapporti annwali dwar il-progress, evalwazzjonijiet, tixrid tar-riżultati, trasferiment tal-għarfien, eċċ.).

Id-Direttorat huwa magħmul minn unità waħda u żewġ setturi b’madwar 50 membru permanenti tal-persunal, iżda l-istruttura tiegħu x’aktarx li tkompli tevolvi fil-futur.

X’qed infittxu (il-kriterji għall-għażla)

Il-kandidat ideali jkun professjonist dinamiku u li jispikka li għandu jissodisfa l-kriterji tal-għażla li ġejjin:

| (a) | Ħiliet fl-immaniġġjar:







  — | esperjenza professjonali fl-immaniġġjar tekniku u ta’ proġetti ta’ livell għoli, li tissorvelja kemm l-ispeċjalisti interni kif ukoll il-fornituri esterni tas-servizzi |
| --- | --- | --- |

(a)

Ħiliet fl-immaniġġjar:

—

esperjenza professjonali fl-immaniġġjar tekniku u ta’ proġetti ta’ livell għoli, li tissorvelja kemm l-ispeċjalisti interni kif ukoll il-fornituri esterni tas-servizzi

| — | Ħila qawwija ta’ ġestjoni tar-riżorsi finanzjarji fil-kuntest tas-servizz pubbliku |
| --- | --- |

—

Ħila qawwija ta’ ġestjoni tar-riżorsi finanzjarji fil-kuntest tas-servizz pubbliku

| — | Ħila qawwija li jiżviluppa strateġiji u li jkun jaf isarrafhom fi proposti prattiċi ta’ azzjoni. |
| --- | --- |

—

Ħila qawwija li jiżviluppa strateġiji u li jkun jaf isarrafhom fi proposti prattiċi ta’ azzjoni.

| — | Ħila li jistabbilixxi prijoritajiet u objettivi b’mod effiċjenti u jmexxi l-ħidma tat-timijiet kemm lokalment kif ukoll mill-bogħod |
| --- | --- |

—

Ħila li jistabbilixxi prijoritajiet u objettivi b’mod effiċjenti u jmexxi l-ħidma tat-timijiet kemm lokalment kif ukoll mill-bogħod

| (b) | Ħiliet u esperjenza speċjalizzati:







  — | għarfien u esperjenza fil-fond tas-sikurezza u s-sigurtà nukleari fil-kuntest tal-attivitajiet ta’ dekummissjonar nukleari industrijali |
| --- | --- | --- |

(b)

Ħiliet u esperjenza speċjalizzati:

—

għarfien u esperjenza fil-fond tas-sikurezza u s-sigurtà nukleari fil-kuntest tal-attivitajiet ta’ dekummissjonar nukleari industrijali

| — | L-għarfien tal-kuntest legali tal-liċenzjar nukleari u s-sikurezza u s-sigurtà nukleari fil-kuntest tal-UE u fil-kuntest nazzjonali tal-Italja, il-Belġju, in-Netherlands, il-Ġermanja ikun ta’ vantaġġ |
| --- | --- |

—

L-għarfien tal-kuntest legali tal-liċenzjar nukleari u s-sikurezza u s-sigurtà nukleari fil-kuntest tal-UE u fil-kuntest nazzjonali tal-Italja, il-Belġju, in-Netherlands, il-Ġermanja ikun ta’ vantaġġ

| — | Għarfien profond tal-proċeduri amministrattivi u finanzjarji tal-Kummissjoni |
| --- | --- |

—

Għarfien profond tal-proċeduri amministrattivi u finanzjarji tal-Kummissjoni

| — | Hija mixtieqa edukazzjoni fil-livell universitarju fl-Inġinerija Nukleari/ix-Xjenza, il-Fiżika jew il-Kimika jew ekwivalenti |
| --- | --- |

—

Hija mixtieqa edukazzjoni fil-livell universitarju fl-Inġinerija Nukleari/ix-Xjenza, il-Fiżika jew il-Kimika jew ekwivalenti

| (c) | Kwalitajiet personali:







  — | Ħiliet eċċellenti ta’ komunikazzjoni u negozjar |
| --- | --- | --- |

(c)

Kwalitajiet personali:

—

Ħiliet eċċellenti ta’ komunikazzjoni u negozjar

| — | Ħiliet ta’ organizzar eċċellenti u abbiltà li jsolvi problemi organizzattivi u operazzjonali permezz ta’ strateġija orjentata lejn ir-riżultati. |
| --- | --- |

—

Ħiliet ta’ organizzar eċċellenti u abbiltà li jsolvi problemi organizzattivi u operazzjonali permezz ta’ strateġija orjentata lejn ir-riżultati.

| — | Ħila li jikkondividi l-informazzjoni u li jikkoopera mal-pari u l-kollegi. |
| --- | --- |

—

Ħila li jikkondividi l-informazzjoni u li jikkoopera mal-pari u l-kollegi.

Il-kandidati jridu (rekwiżiti tal-eliġibbiltà)

Il-kandidati se jiġu kkunsidrati biss għall-fażi tal-għażla abbażi tar-rekwiżiti formali li ġejjin, li jridu jiġu ssodisfati sad-data tal-għeluq tal-applikazzjonijiet:

| — | Ċittadinanza: il-kandidati jridu jkunu ċittadini ta’ wieħed mill-Istati Membri tal-Unjoni Ewropea. |
| --- | --- |

—

Ċittadinanza: il-kandidati jridu jkunu ċittadini ta’ wieħed mill-Istati Membri tal-Unjoni Ewropea.

| — | Grad jew diploma tal-università: il-kandidati jrid ikollhom:






  — | jew livell ta’ edukazzjoni li jikkorrispondi għal studji universitarji mitmuma u ċċertifikati b’diploma, meta l-perjodu normali tal-edukazzjoni universitarja jkun ta’ erba’ (4) snin jew aktar: |
| --- | --- | --- |

—

Grad jew diploma tal-università: il-kandidati jrid ikollhom:

—

jew livell ta’ edukazzjoni li jikkorrispondi għal studji universitarji mitmuma u ċċertifikati b’diploma, meta l-perjodu normali tal-edukazzjoni universitarja jkun ta’ erba’ (4) snin jew aktar:

| — | jew inkella livell ta’ edukazzjoni li jikkorrispondi għal studji universitarji mitmuma ċċertifikati b’diploma u esperjenza professjonali xierqa ta’ mill-inqas sena meta l-perjodu normali tal-edukazzjoni universitarja jkun tal-inqas tliet (3) snin (din is-sena ta’ esperjenza professjonali ma tistax tkun inkluża fl-esperjenza professjonali ta’ wara l-gradwazzjoni meħtieġa hawn taħt). |
| --- | --- |

—

jew inkella livell ta’ edukazzjoni li jikkorrispondi għal studji universitarji mitmuma ċċertifikati b’diploma u esperjenza professjonali xierqa ta’ mill-inqas sena meta l-perjodu normali tal-edukazzjoni universitarja jkun tal-inqas tliet (3) snin (din is-sena ta’ esperjenza professjonali ma tistax tkun inkluża fl-esperjenza professjonali ta’ wara l-gradwazzjoni meħtieġa hawn taħt).

| — | Esperjenza professjonali: il-kandidati jrid ikollhom mill-inqas 15-il sena esperjenza professjonali wara l-gradwazzjoni (1) f’livell li għalih jagħtu aċċess il-kwalifiki msemmija hawn fuq. |
| --- | --- |

—

Esperjenza professjonali: il-kandidati jrid ikollhom mill-inqas 15-il sena esperjenza professjonali wara l-gradwazzjoni (1) f’livell li għalih jagħtu aċċess il-kwalifiki msemmija hawn fuq.

| — | Esperjenza maniġerjali: mill-anqas (ħames) 5 snin mill-esperjenza professjonali wara l-gradwazzjoni jridu jkunu nkisbu f’funzjoni maniġerjali f’ livell għoli (2) f’qasam li huwa rilevanti għal din il-kariga. |
| --- | --- |

—

Esperjenza maniġerjali: mill-anqas (ħames) 5 snin mill-esperjenza professjonali wara l-gradwazzjoni jridu jkunu nkisbu f’funzjoni maniġerjali f’ livell għoli (2) f’qasam li huwa rilevanti għal din il-kariga.

| — | Lingwi: il-kandidati jrid ikollhom għarfien tajjeb ħafna ta’ waħda mil-lingwi uffiċjali tal-Unjoni Ewropea (3) u għarfien sodisfaċenti ta’ lingwa oħra minn dawn il-lingwi uffiċjali. Matul l-intervista/i, il-bordijiet tal-għażla se jivverifikaw jekk il-kandidati jikkonformawx mar-rekwiżit ta’ għarfien sodisfaċenti ta’ lingwa uffiċjali oħra tal-UE. Dan jista’ jinkludi li l-intervista, jew parti minnha, issir f’din il-lingwa l-oħra. |
| --- | --- |

—

Lingwi: il-kandidati jrid ikollhom għarfien tajjeb ħafna ta’ waħda mil-lingwi uffiċjali tal-Unjoni Ewropea (3) u għarfien sodisfaċenti ta’ lingwa oħra minn dawn il-lingwi uffiċjali. Matul l-intervista/i, il-bordijiet tal-għażla se jivverifikaw jekk il-kandidati jikkonformawx mar-rekwiżit ta’ għarfien sodisfaċenti ta’ lingwa uffiċjali oħra tal-UE. Dan jista’ jinkludi li l-intervista, jew parti minnha, issir f’din il-lingwa l-oħra.

| — | Età massima: Il-kandidati ma jridux ikunu laħqu l-età regolari tal-irtirar, li għall-uffiċjali tal-Unjoni Ewropea hija ddefinita bħala l-aħħar tax-xahar li fih il-persuna tkun għalqet is-66 sena (ara l-Artikolu 52(a) tar-Regolamenti tal-Persunal (4)). |
| --- | --- |

—

Età massima: Il-kandidati ma jridux ikunu laħqu l-età regolari tal-irtirar, li għall-uffiċjali tal-Unjoni Ewropea hija ddefinita bħala l-aħħar tax-xahar li fih il-persuna tkun għalqet is-66 sena (ara l-Artikolu 52(a) tar-Regolamenti tal-Persunal (4)).

Għażla u ħatra

Il-Kummissjoni Ewropea tagħżel u taħtar lid-Direttur/Direttriċi tagħha skont il-proċeduri tal-għażla u tar-reklutaġġ tagħha (ara: Id-Dokument dwar il-Politika għall-Uffiċjali f’Kariga Għolja (5)).

Bħala parti minn din il-proċedura tal-għażla, il-Kummissjoni Ewropea tistabbilixxi bord tal-preselezzjoni. Dan il-bord janalizza l-applikazzjonijiet kollha, jipproċedi bl-ewwel verifika tal-eliġibbiltà u jidentifika l-kandidati li jkollhom l-aħjar profil fid-dawl tal-kriterji tal-għażla msemmija hawn fuq, u li jkunu jistgħu jiġu mistiedna għal intervista mal-bord tal-preselezzjoni.

B’segwitu ta’ dawn l-intervisti, il-bord tal-preselezzjoni jfassal il-konklużjonijiet tiegħu u jipproponi lista ta’ kandidati għal intervisti ulterjuri mal-Kumitat Konsultattiv dwar il-Ħatriet (CCA) tal-Kummissjoni Ewropea. Is-CCA, filwaqt li jqis il-konklużjonijiet tal-bord tal-preselezzjoni, jiddeċiedi dwar il-kandidati li għandhom jiġu mistiedna għal intervista.

Il-kandidati li jkunu msejħa għal intervista mas-CCA jipparteċipaw għal ġurnata sħiħa f’ċentru ta’ valutazzjoni tal-maniġment immexxi minn konsulenti tar-reklutaġġ esterni. Fuq il-bażi tar-riżultati tal-intervista u r-rapport taċ-ċentru ta’ valutazzjoni, is-CCA jistabbilixxi lista preliminari tal-kandidati li jikkunsidra xierqa biex jaqdu l-funzjonijiet ta’ Direttur/Direttriċi.

Il-kandidati fuq il-lista preliminari tas-CCA jiġu intervistati mill-Membru/i tal-Kummissjoni responsabbli għall-JRC (6).

Wara dawn l-intervisti, il-Kummissjoni Ewropea tieħu d-deċiżjoni dwar il-ħatra.

Il-kandidat magħżul irid ikun wettaq kull obbligu impost mil-liġi dwar is-servizz militari, jipproduċi r-referenzi tal-karattru adatti rigward l-idoneità tiegħu għat-twettiq tad-dmirijiet tiegħu u għandu jkun fiżikament f’saħħtu biex iwettaq id-dmirijiet tiegħu.

Il-kandidat magħżul għandu jkollu, jew ikun f’pożizzjoni li jikseb, ċertifikat validu ta’ approvazzjoni tas-sigurtà mingħand l-awtorità tas-sigurtà nazzjonali tiegħu. Approvazzjoni tas-sigurtà personali hija deċiżjoni amministrattiva wara proċess ta’ investigazzjoni tas-sigurtà mwettaq mill-awtorità nazzjonali kompetenti tas-sigurtà tal-individwu, skont il-liġijiet u r-regolamenti nazzjonali applikabbli tas-sigurtà, u li tiċċertifika li individwu jkun jista’ jingħata aċċess għal informazzjoni klassifikata sa livell speċifikat. (Kun af li jista’ jingħata bidu għall-proċedura meħtieġa biex tinkiseb approvazzjoni tas-sigurtà biss wara li ssir talba mill-impjegatur, u mhux mill-kandidat individwali.)

Sakemm issir l-approvazzjoni tas-sigurtà tal-persunal mill-Istat Membru kkonċernat u titlesta l-proċedura ta’ approvazzjoni flimkien mal-briefing obbligatorju legalment mid-Direttorat tas-Sigurtà tal-Kummissjoni Ewropea, il-kandidat mhux se jkun jista’ jaċċessa l-informazzjoni klassifikata tal-UE (IKUE) fil-livell ta’ CONFIDENTIEL UE/EU CONFIDENTIAL jew ogħla minnu, u lanqas ma jkun jista’ jattendi laqgħat li fihom tali IKUE tkun qed tiġi diskussa.

Għal raġunijiet funzjonali u sabiex il-proċedura tal-għażla titlesta malajr kemm jista’ jkun fl-interess tal-kandidati kif ukoll tal-istituzzjoni, il-proċedura tal-għażla se ssir biss bl-Ingliż u/jew bil-Franċiż (7).

Opportunitajiet indaqs

F’konformita mal-Artikolu 1d tar-Regolamenti tal-Persunal (8), il-Kummissjoni Ewropea qed taħdem favur l-objettiv strateġiku li tikseb l-ugwaljanza bejn il-ġeneri f’kull livell tal-maniġment sa tmiem il-mandat attwali tagħha u tapplika politika ta' opportunitajiet indaqs li tinkoraġġixxi applikazzjonijiet li jistgħu jikkontribwixxu lejn aktar diversità, ugwaljanza bejn il-ġeneri u bilanċ ġeografiku ġenerali.

Kundizzjonijiet tal-impjieg

Is-salarji u l-kundizzjonijiet tal-impjieg huma stipulati fir-Regolamenti tal-Persunal (9).

Il-kandidat magħżul jiġi rreklutat bħala uffiċjal fil-grad AD14 (10). Il-kandidat jiġi kklassifikat skont it-tul tal-esperjenza professjonali preċedenti tiegħu fil-pass 1 jew il-pass 2 f’dan il-grad.

Jenħtieġ li l-applikanti jieħdu nota tar-rekwiżit skont ir-Regolamenti tal-Persunal għall-persunal ġdid kollu li jrid itemm b’suċċess perjodu ta’ prova ta’ disa’ xhur.

Il-post tal-impjieg huwa Ispra, l-Italja.

Il-post huwa disponibbli mis-16 ta’ Jannar 2021.

Indipendenza u d-dikjarazzjoni tal-interessi

Qabel jibda jaqdi dmirijietu, id-Direttur se jintalab jagħmel dikjarazzjoni ta’ impenn li jaġixxi b’mod indipendenti fl-interess pubbliku u li jiddikjara kull interess li jista’ jitqies bħala li jippreġudika l-indipendenza tiegħu.

Proċedura tal-applikazzjoni

Qabel tissottometti l-applikazzjoni tiegħek, jenħtieġ li tivverifika b’attenzjoni jekk tissodisfax ir-rekwiżiti ta’ eliġibbiltà kollha (“Kundizzjonijiet essenzjali”), b’mod partikolari fir-rigward tat-tipi ta’ diplomi, l-esperjenza professjonali ta’ livell għoli kif ukoll il-kapaċità lingwistika meħtieġa. Jekk ma tissodisfax xi wieħed mir-rekwiżiti ta’ eliġibbiltà, dan ikun ifisser li se tiġi eskluż awtomatikament mill-proċedura tal-għażla.

Jekk tkun trid tapplika, trid tirreġistra permezz tal-Internet fuq is-sit web li ġej u ssegwi l-istruzzjonijiet li jirrigwardaw id-diversi stadji tal-proċedura:

https://ec.europa.eu/dgs/human-resources/seniormanagementvacancies/

Irid ikollok indirizz tal-posta elettronika validu. Dan se jintuża biex tiġi kkonfermata r-reġistrazzjoni tiegħek kif ukoll biex jibqa’ jsir kuntatt miegħek matul l-istadji differenti tal-proċedura. Għaldaqstant nitolbuk iżżomm lill-Kummissjoni Ewropea informata bi kwalunkwe bidla fl-indirizz tal-posta elettronika tiegħek.

Biex timla l-applikazzjoni tiegħek, trid ittella’ CV f’format PDF u timla ittra ta’ motivazzjoni online (massimu ta’ 8 000 karattru). Is-CV u l-ittra ta’ motivazzjoni tiegħek jistgħu jintbagħtu bi kwalunkwe lingwa uffiċjali tal-Unjoni Ewropea.

Ladarba tkun lestejt ir-reġistrazzjoni online tiegħek, se tirċievi ittra elettronika li tikkonferma r-reġistrazzjoni tal-applikazzjoni tiegħek. Jekk ma tirċevix ittra elettronika ta’ konferma, l-applikazzjoni tiegħek ma tkunx ġiet irreġistrata!

Jekk jogħġbok innota li mhuwiex possibbli li ssegwi l-progress tal-applikazzjoni tiegħek online. Il-Kummissjoni Ewropea tikkuntattjak direttament rigward l-istatus tal-applikazzjoni tiegħek.

Jekk tkun teħtieġ iktar informazzjoni u/jew tiltaqa’ ma’ problemi tekniċi jekk jogħġbok ibgħat ittra elettronika lil: HR-MANAGEMENT-ONLINE@ec.europa.eu

Data tal-għeluq

Id-data tal-għeluq għar-reġistrazzjoni hija s-26 ta’ Marzu 2021, 12.00 nofsinhar ħin ta’ Brussell, u wara din id-data ma jkunx iktar possibbli li tirreġistra.

Hija r-responsabbiltà tiegħek li timla r-reġistrazzjoni online tiegħek fil-ħin. Nagħtuk parir li ma tħallix għall-aħħar jiem biex tapplika, minħabba li t-traffiku tal-internet qawwi jew xi problema fil-konnessjoni tal-internet tiegħek jistgħu jwasslu biex ir-reġistrazzjoni online tintemm qabel ma tkun lestejtha, u b’hekk ikollok tirrepeti l-proċess kollu. Ladarba jiskadi ż-żmien għas-sottomissjoni tar-reġistrazzjonijiet, ma tkunx tista’ ddaħħal iktar data. Ir-reġistrazzjonijiet li jaslu tard ma jiġux aċċettati.

Informazzjoni importanti għall-kandidati

Il-kandidati huma mfakkra li x-xogħol tad-diversi kumitati tal-għażla huwa kunfidenzjali. Il-kandidati ma jistgħux jagħmlu kuntatt dirett jew indirett mal-membri individwali tagħhom u dan lanqas ma jista’ jsir f’isimhom minn xi ħaddieħor. Kull mistoqsija għandha tiġi indirizzata lis-segretarjat tal-bordijiet rilevanti.

Protezzjoni ta’ data personali

Il-Kummissjoni se tiżgura li d-data personali tal-kandidati tiġi pproċessata kif jeżiġi r-Regolament (UE) 2018/1725 tal-Parlament Ewropew u tal-Kunsill (11). Dan japplika b’mod partikolari għall-kunfidenzjalità u għas-sigurtà ta’ tali data.

---

(1)  L-esperjenza professjonali titqies biss jekk tkun tirrappreżenta relazzjoni ta’ ħidma konkreta li tkun definita bħala xogħol reali u ġenwin, bi ħlas u bħala impjegat (kull tip ta’ kuntratt) jew fornitur ta’ servizz. L-attivitajiet professjonali li jkunu saru fuq bażi part-time għandhom jiġu kkalkulati pro rata, abbażi tal-perċentwali ċċertifikata ta’ sigħat full-time li jkunu nħadmu. Il-liv tal-maternità/tal-ġenituri/għall-adozzjoni, jitqies jekk ikun fil-qafas ta’ kuntratt ta’ xogħol. Id-dottorati (PhD) huma assimilati mal-esperjenza professjonali, anki meta mhux bi ħlas, iżda għal perjodu ta’ mhux aktar minn tliet snin, dment li d-dottorat ikun tlesta b’suċċess. Perjodu partikolari jista’ jingħadd darba biss.

(2)  Għas-snin kollha li matulhom tkun inkisbet l-esperjenza maniġerjali, jenħtieġ li l-kandidati, fil-curriculum vitae tagħhom, jindikaw b’mod ċar: (1) it-titlu u r-rwol tal-pożizzjonijiet maniġerjali li kellhom; (2) l-għadd ta’ persunal li kellhom taħthom f’dawn il-pożizzjonijiet; (3) id-daqs tal-baġits li kellhom jiġġestixxu; (4) l-għadd ta’ livelli ġerarkiċi ta’ fuqhom u ta’ taħthom; kif ukoll (5) l-għadd ta’ kollegi fl-istess livell.

(3)  http://eur-lex.europa.eu/legal-content/MT/TXT/PDF/?uri=CELEX:01958R0001-20130701&qid=1408533709461&from=MT

(4)  https://eur-lex.europa.eu/legal-content/MT/TXT/PDF/?uri=CELEX:01962R0031-20140701&from=MT

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(6)  Sakemm il-Membru tal-Kummissjoni kkonċernat, b’konformità mad-Deċiżjoni tal-Kummissjoni tal-5 ta’ Diċembru 2007 (PV(2007) 1811 u t-30 ta’ Settembru 2020 (PV(2020) 2351), ma jkunx iddelega dan il-kompitu.

(7)  Il-bordijiet tal-għażla jiżguraw li ma jingħata l-ebda vantaġġ inġust lill-kelliema nattivi ta’ dawn il-lingwi.

(8)  http://eur-lex.europa.eu/legal-content/EN/TXT/PDF/?uri=CELEX:01962R0031-20140701&from=MT

(9)  http://eur-lex.europa.eu/legal-content/EN/TXT/PDF/?uri=CELEX:01962R0031-20140701&from=MT

(10)  Il-koeffiċjent ta’ korrezzjoni applikabbli għar-remunerazzjoni u għall-pensjonijiet tal-uffiċjali u ta’ aġenti oħra tal-Unjoni Ewropea għal Ispra huwa stabbilit għal 90 % mill-1 ta’ Lulju 2020. Dan il-koeffiċjent huwa suġġett għal reviżjoni annwali.

(11)  Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39).

---